Mandul Bukan Pilihan

Mandul Bukan Pilihan ialah sebuah drama televisyen Malaysia 2025 terbitan iFAME (iFabulous Art, Media & Event) yang diarahkan oleh Osman Ali. Ia dibintangi oleh Hun Haqeem, Mira Filzah, Ayda Jebat dan Ashraf Muslim. Drama ini memulakan tayangan perdana di Slot MegaDrama, Astro Ria pada 14 Julai 2025 hingga 28 Ogos 2025 menggantikan Dia Bukan Syurga.

Sinopsis
Ketika Aldi melamar Billa pada usia muda, nenek Billa yang tegas, Zahra, memaksa mereka menandatangani perjanjian berat: jika Billa mandul dan Aldi menceraikannya, Aldi perlu membayar RM1 juta. 

Demi cinta, mereka akur. Lima tahun berlalu tanpa zuriat walaupun mencuba pelbagai rawatan termasuk IVF. Tekanan memuncak apabila Billa disahkan menghidap kanser dan sebagai usaha terakhir, dia meminta adik angkatnya, Farah, untuk membantunya. 

Namun, Farah mempunyai niat tersembunyi untuk merampas Aldi. Dalam masa yang sama, Billa semakin rapat dengan sahabat lamanya, Elhan, seorang doktor yang menjadi tempat bergantung yang dalam diam merancang sesuatu yang tidak terduga. Pertelingkahan, pengkhianatan dan dilema cinta menguji perkahwinan mereka, memaksa Billa dan Aldi memilih antara kesetiaan, pengorbanan dan erti sebenar sebuah keluarga. Adakah Aldi dan Billa dapat mempertahankan perkahwinan mereka?
Pelakon

Pelakon Utama





 Hun Haqeem sebagai Aldi Ibrahim
 Mira Filzah sebagai Billa (Nabilla Intan)
 Ayda Jebat sebagai Farah Zarani
 Ashraf Muslim sebagai Dr. Elhan Eka Yusof

Pelakon Pembantu

 Normah Damanhuri sebagai Tok Ma Zaharah
 Chacha Maembong sebagai Alma
 Keanu Azman sebagai Haziq
 Wan Raja sebagai Mursyidi
 Sharifah Shahora sebagai Pn. Jihan
 Rahim Jailani sebagai En. Abdul
 Kuna Muzani sebagai Puan Badriah
 Qaiszerr Eshan sebagai Jeff
 Khaty Azian sebagai Aishah (Mak Long)
 Shazia Rozaini sebagai Zubaida 
 Nafiez Zaidi sebagai Adnan 
 Yaya Maembong sebagai Latifah
 Carolyne Kamba sebagai Dr. Haura
 Sofea Yasmin sebagai (Billa Kecil) 9 Tahun
 Shamikha Areesha sebagai (Farah Kecil) 11 Tahun

 Pautan luar